अंतर्राष्ट्रीय वायदा बाजार आईसीई पर शुक्रवार को ब्रेंट क्रूड का जनवरी वायदा बीते सत्र के मुकाबले 0.49 फीसदी की गिरावट के साथ 72.53 डॉलर प्रति बैरल पर बना हुआ था. अमेरिकी लाइट डब्ल्यूटीआई का दिसंबर अनुबंध 0.53 फीसदी की कमजोरी के साथ 63.65 डॉलर प्रति बैरल पर बना हुआ था. एंजेल कमोडिटी उर्जा विशेषज्ञ अनुज गुप्ता ने कहा कि वैश्विक अर्थव्यवस्था में सुस्ती के संकेत के बाद तेल की मांग कमजोर रहने से कीमतों पर दबाव पहले से ही था, लेकिन अब प्रमुख तेल उत्पादकों द्वारा तेल की आपूर्ति बढ़ाने से कीमतों पर दबाव बढ़ गया है.